CELEX: 32021D1117
Language: sl
Date: 2021-06-28 00:00:00
Title: Sklep Sveta (EU) 2021/1117 z dne 28. junija 2021 o podpisu v imenu Evropske unije in začasni uporabi Protokola o izvajanju Sporazuma o partnerstvu v ribiškem sektorju med Gabonsko republiko in Evropsko skupnostjo (2021–2026)

8.7.2021   
               
               
                  SL
               
               
                  Uradni list Evropske unije
               
               
                  L 242/3
               
            
         SKLEP SVETA (EU) 2021/1117
         z dne 28. junija 2021
         o podpisu v imenu Evropske unije in začasni uporabi Protokola o izvajanju Sporazuma o partnerstvu v ribiškem sektorju med Gabonsko republiko in Evropsko skupnostjo (2021–2026)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Sporazum o partnerstvu v ribiškem sektorju med Gabonsko republiko in Evropsko skupnostjo (1) (v nadaljnjem besedilu: Sporazum), odobren z Uredbo Sveta (ES) št. 450/2007 (2), je začel veljati 11. junija 2007. Protokol k Sporazumu, ki določa ribolovne možnosti in finančni prispevek, določene v Sporazumu o partnerstvu v ribiškem sektorju med Gabonsko republiko in Evropsko skupnostjo (3), podpisanem 24. julija 2013 (v nadaljnjem besedilu: Protokol 2013), je prenehal veljati 23. julija 2016.
                  
               
                     (2)
                  
                  
                     Svet je 22. oktobra 2015 Komisijo pooblastil, da začne pogajanja z Gabonsko republiko (v nadaljnjem besedilu: Gabon) za sklenitev novega protokola. Pogajanja so bila uspešna in Protokol o izvajanju Sporazuma o partnerstvu v ribiškem sektorju med Gabonsko republiko in Evropsko skupnostjo (2021–2026) (v nadaljnjem besedilu: Protokol) je bil parafiran 10. februarja 2021.
                  
               
                     (3)
                  
                  
                     Cilj Sporazuma in Protokola je Uniji in Gabonu omogočiti tesnejše sodelovanje pri nadaljnjem spodbujanju razvoja trajnostne ribiške politike ter omogočiti odgovorno izkoriščanje ribolovnih virov na ribolovnem območju Gabona in v Atlantskem oceanu, pri tem pa prispevati k dostojnim delovnim pogojem v ribiškem sektorju.
                  
               
                     (4)
                  
                  
                     Protokol bi moral začeti veljati čim prej glede na gospodarski pomen ribolovnih dejavnosti Unije na ribolovnem območju Gabona in glede na potrebo po čim krajšem obdobju prekinitve teh dejavnosti po poteku Protokola 2013.
                  
               
                     (5)
                  
                  
                     Protokol bi bilo treba podpisati ter ga do zaključka postopkov, potrebnih za začetek njegove veljavnosti, uporabljati začasno –
                  
               SPREJEL NASLEDNJI SKLEP:
         
            Člen 1
            Podpis, v imenu Unije, Protokola o izvajanju Sporazuma o partnerstvu v ribiškem sektorju med Gabonsko republiko in Evropsko skupnostjo (2021–2026) (v nadaljnjem besedilu: Protokol) se odobri s pridržkom sklenitve navedenega protokola (4).
         
         
            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.
         
         
            Člen 3
            Protokol se uporablja začasno od datuma njegovega podpisa (5) do zaključka postopkov, potrebnih za začetek njegove veljavnosti.
         
         
            Člen 4
            Ta sklep začne veljati na dan sprejetja.
         
         
            V Luxembourgu, 28. junija 2021
            
               
                  Za Svet
               
               
                  predsednica
               
               M. do C. ANTUNES
            
         
         
            (1)  UL L 109, 26.4.2007, str. 3.
         
            (2)  Uredba Sveta (ES) št. 450/2007 z dne 16. aprila 2007 o sklenitvi Sporazuma o partnerstvu v ribiškem sektorju med Gabonsko republiko in Evropsko skupnostjo (UL L 109, 26.4.2007, str. 1).
         
            (3)  UL L 250, 20.9.2013, str. 2.
         
            (4)  Besedilo Protokola je objavljeno v UL L 242, 8.7.2021.
         
            (5)  Generalni sekretar Sveta bo v Uradnem listu Evropske unije objavil datum, od katerega se Protokol začasno uporablja.